Publication: Magyar Közlöny
Issue: MK-2003-19 (Year: 2003, Number: 19)
Era: 1990-2004
Section: a 64/1994. (XII. 15.) FM rendelethez
Paragraph Index: 226

5. A szakmai vizsga értékelése A vizsgázó az egyes vizsgarészeken elért teljesítménye alapján szakmai elméletbõl és szakmai gyakorlatból kap osztályzatot. A szakmai elmélet osztályzatát az írásbeli és a szóbeli vizsgarészen kapott érdemjegyek alapján kell meghatározni. Az írásbeli dolgozatok értékelését az FVM által kiadott értékelési útmutató elõírásai szerint kell elvégezni. A szóbeli vizsgán a vizsgázó teljesítményét tételsoronként külön-külön érdemjeggyel kell osztályozni. A szakmai elmélet osztályzatát az írásbeli és a szóbeli vizsgarészen kapott érdemjegyek számtani átlagolásával kell meghatározni. (Kerekítési tényezõként figyelembe vehetõ a vizsgázó tanulmányi idõ alatt tanúsított szorgalma és elõmenetele vagy az írásbeli vizsgarész eredménye.) A szakmai gyakorlat osztályzatát a részterületeken elért érdemjegyek átlagolásával kell megállapítani. Ha a jelölt a gyakorlati vizsgán más vagy saját testi épségét veszélyezteti, a vizsgát meg kell szakítani, és a jelölt elégtelen osztályzatot kap. Sikertelen a szakmai vizsga, ha a vizsgázó az írásbeli vagy a gyakorlati vizsgarészen, továbbá ha a szóbeli vizsgarészen bármelyik szakmai elméleti tantárgyból elégtelen érdemjegyet, illetõleg osztályzatot kapott. Javítóvizsgát abból a vizsgarészbõl, illetõleg tantárgyból kell tenni, amelybõl a vizsgázó tudását elégtelenre minõsítették.

Source: https://magyarkozlony.hu/hivatalos-lapok/4ab8208ed3797fd663ba21d80429b42638769941/dokumentumok/3c20d0183e0dd49111fc68bd644319f19a26a4f3/letoltes